Diari Oficial de la Generalitat Valenciana


Sumari del DOGV 6591, del 22-08-2011 (2011/8688)

Notificació de la sentència dictada en el procediment ordinari 1212/2009.
-------------------------------------------------------------------------

### Dades del document

Número de DOGV
:   6591

Data del DOGV
:   22-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8688


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el procediment ordinari 1212/2009. [2011/8688]  
Procediment ordinari 001212/2009  
De: Aforo Mediterráneo.  
Procurador: Enrique Sastre Botella.  
Contra: Ion Saunducu i Geta Lavinia Badiu.  
En aquest procediment ordinari seguit a instàncies d'Aforo Mediterráneo contra Ion Saunducu i Geta Lavinia Badiu, s'ha dictat la sentència que, en extracte, és com segueix:  
«Sentència número 197  
María Teresa Quilis Soler, magistrada jutgessa del Jutjat de Primera Instància número 4 de Dénia, he vist aquestes actuacions de judici ordinari número 1212/09, seguit a instàncies de la part demandant, l'entitat mercantil Aforo Mediterráneo, SL, representada pel procurador dels tribunals Enrique Sastre Botella i assistida de la lletrada Carmen Fornés, contra els demandats Ion Sanducu i Geta Lavinia Madiu, en situació de rebel·lia processal.  
Fonaments jurídics:  
Primer. La part actora exercita acció de reclamació d'una quantitat per l'incompliment de pagament de les rendes i quantitats assimilades, en virtut del contracte d'arrendament subscrit amb els demandats de data 1 de juliol de 2008, sobre l'habitatge siti a Dénia, urbanització el Palmar, carrer d'Oliba 74-A, 11. Reclama un import total de 4.807 euros, corresponents a les mensualitats no pagades dels darrers sis mesos, més uns altres d'aigua i de llum. Fonamenta la seua pretensió de l'article 1108 del Codi Civil.  
Segon. S'arriba a la conclusió i de la prova practicada en l'acte de judici, a l'empara de l'article 217.2 de la Llei d'Enjudiciament Civil, que la part actora tal com ho acredita amb la documental que acompanya a la demanda, va concertar amb els demandats un contracte d'arrendament en data 1 de juliol de 2008, sobre l'habitatge de la seua propietat siti a Dénia, urbanització el Palmar, carrer d'Oliba, 74-A, 11, i es va practicar el pagament d'una renda mensual de 437 euros (document 1 de la demanda). Que la part demandada ha deixat de pagar les sis mensualitats que ara es reclamen dels anys 2008 i 2009 en concepte de rendes, i altres quantitats assimilades en concepte de llum i aigua (resta de documental que s'acompanya a la demanda). El total del deute reclamat fa la suma total de 4.807 euros. En conseqüència, i davant l'incompliment de la demandada de l'obligació de pagament que tenia imposada, a l'empara del que disposen els articles 1555.1 i 1556 del Codi Civil, i l'article 27.1 de la Llei d'Arrendaments Urbans que faculta l'arrendatari a exigir les rendes, pertoca estimar la demanda.  
  
Dispositiva  
Estime la demanda interposada pel procurador dels tribunals Enrique Sastre Botella, en nom i representació d'Aforo Mediterráneo, SL, contra els demandats Ion Sanducu i Geta Lavinia Badiu, i condemne aquests darrers a pagar a la part demandant, Aforo Mediterráneo, SL, la quantitat de quatre mil huit-cents set euros (4.807 euros), els interessos legals i amb la imposició de les costes a la part demandada. Contra aquesta sentència es pot interposar un recurs d'apel·lació de conformitat amb el que disposen els articles 457 i següents de la Llei d'Enjudiciament Civil.  
I atés que el demandat esmentat, Ion Saunducu i Geta Lavinia Badiu, es troba en parador desconegut, s'expedeix aquest edicte a fi que valga de notificació de forma deguda.  
  
Dénia, 19 de juliol de 2011.- El secretari judicial: Fernando Javier Cremades López de Teruel.